Jāņogu iela (Rīga)
Šis raksts ir par ielu Rīgā. Par citām jēdziena Jāņogu iela nozīmēm skatīt nozīmju atdalīšanas lapu. Jāņogu iela ir Rīgas iela Latgales priekšpilsētas Dārziņu apkaimē, viena no centrālajām un garākajām ielām apkaimē. Jāņogu iela sākas pie krustojuma ar Latgales ielu un beidzas krustojumā ar Dārziņu ielu. Ielas kopējais garums ir 3511 metri, tā pilnā garumā klāta ar asfaltbetona segumu. Ielas sākumā ir neapbūvētas kādreizējās mazdārziņu teritorijas, tālāk privātmāju un vasarnīcu apbūve, pārtikas veikali. Iela izveidota 1971. gadā ar esošo nosaukumu, kas laika gaitā nav mainījies. Jāņogu ielā atrodas Vladimira Kudojara parks. Pa ielu kursē 18. un 31. autobuss.